Dôvody pre neprítomnosť menštruácie po pôrode
Dobrý deň prajem ja by som sa chcela spýtať že prečo nemám menštruácie od kedy som porodila syna narodil sa 24.12024
Dobrý deň,
ďakujeme za Vašu otázku.
K prvej ovulácii po pôrode dochádza najskôr po 3 až 4 týždňoch a následne k prvej popôrodnej menštruácii najskôr po 5 až 6 týždňoch. Ak však plne dojčíte, je pravdepodobné, menštruácia sa môže objaviť oveľa neskôr, za čo je zodpovedný hormón prolaktín, ktorý sa vyplavuje pri každom dojčení a brzdí vyplavenie hormónov vyvolávajúcich ovuláciu. To znamená, že sa oddialí nielen ovulácia, ale aj menštruácia. K menštruáčnemu krvácaniu môže dôjsť až v období, kedy intervaly medzi dojčeniami budú väčšie (klesne hladina prolaktínu) alebo až po úplnom odstavení dieťaťa od materského mlieka.
Meškajúca menštruácia môže byť tiež prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad vaginálna infekcia.
Ak nedojčíte a napriek tomu sa menštruácia nedostavila, vyskytujú sa u Vás zdravotné ťažkosti, alebo máte akékoľvek obavy, je potrebné sa obrátiť na lekára - gynekológa.
Prajem pekný zvyšok dňa.
S pozdravom
PharmDr. Veronika Kiabová